
Η Europa χορηγός της
Ετήσιας Γενικής Συνέλευσης του ΣΕΒ

Με κεντρικό μήνυμα «Παραγωγική Ελλάδα σε μια Ευρώπη που αλλάζει», η Europa έδωσε το «παρών» στην κορυφαία εκδήλωση του επιχειρηματικού κόσμου.

Οινόφυτα, 19 Οκτωβρίου 2026 – Η Europa Profil Αλουμίνιο επιβεβαίωσε τη δέσμευσή της στην ενίσχυση της ελληνικής βιομηχανίας και της επιχειρηματικότητας, υποστηρίζοντας ως χορηγός την Ανοιχτή Εκδήλωση της Ετήσιας Γενικής Συνέλευσης του ΣΕΒ που πραγματοποιήθηκε στο Μέγαρο Μουσικής Αθηνών.

Η φετινή εκδήλωση ανέδειξε τον καθοριστικό ρόλο της παραγωγικής Ελλάδας σε μια Ευρώπη που μεταβάλλεται ραγδαία. Ο Πρόεδρος του Δ.Σ. του ΣΕΒ, κ. Σπύρος Θεοδωρόπουλος, παρουσίασε τις προτάσεις της επιχειρηματικής κοινότητας για την αύξηση της παραγωγικότητας, την ενίσχυση των επενδύσεων και την ανταγωνιστικότητα της ελληνικής οικονομίας, ενώ ειδική έκανε ειδική αναφορά στην ανάγκη επιτάχυνσης των επενδύσεων, την ψηφιακή μετάβαση με έμφαση στην Τεχνητή Νοημοσύνη και τη διαχείριση του ενεργειακού κόστους. 

Για την Europa, η στήριξη πρωτοβουλιών και θεσμών που συμβάλλουν στη διαμόρφωση ενός σύγχρονου και ανταγωνιστικού βιομηχανικού περιβάλλοντος αποτελεί συνειδητή και διαχρονική επιλογή. Σε μια περίοδο αυξημένων προκλήσεων για την ελληνική και ευρωπαϊκή βιομηχανία, η ενίσχυση της παραγωγικότητας, η πράσινη μετάβαση και η τεχνολογική εξέλιξη αποτελούν κρίσιμες προϋποθέσεις για τη βιώσιμη ανάπτυξη. Στο πλαίσιο αυτό, η Europa παραμένει προσηλωμένη στην ενίσχυση της εξωστρέφειας της ελληνικής παραγωγής και στην ενεργό υποστήριξη θεσμών όπως ο ΣΕΒ και ο Σύνδεσμος Βιομηχάνων Στερεάς Ελλάδας (ΣΒΣΕ), που συμβάλλουν στην πρόοδο της εθνικής οικονομίας.

Την εκδήλωση τίμησε με την παρουσία του ο Πρόεδρος της Δημοκρατίας κ. Κωνσταντίνος Τασούλας ενώ ομιλία απηύθυνε και ο Πρωθυπουργός, κ. Κυριάκος Μητσοτάκης. 

Η Europa χαιρετίζει την τιμητική αναφορά στη Σιβιτανίδειο Σχολή για τα 100 χρόνια προσφοράς της στην τεχνική εκπαίδευση - έναν τομέα που συνδέεται άμεσα με την ανάπτυξη των δεξιοτήτων των εργαζομένων στη βιομηχανία - και συγχαίρει τη διοίκηση του ΣΕΒ για την επιτυχημένη διοργάνωση ενώ δεσμεύεται να συνεχίσει να συμβάλλει ενεργά και με κάθε της δύναμη στην εθνική προσπάθεια για μια ανταγωνιστική και παραγωγική Ελλάδα.

-ΤΕΛΟΣ-

Για περισσότερες πληροφορίες μπορείτε να επισκεφθείτε τη διεύθυνση www.europaprofil.com ή να επικοινωνήσετε με το Τμήμα Μarketing της EUROPA PROFIL ΑΛΟΥΜΙΝΙΟ Α.Β.Ε. στο: 2262440000 (εσωτερικό 264).

Σχετικά με την EUROPA PROFIL ΑΛΟΥΜΙΝΙΟ Α.Β.Ε.:
Η EUROPA PROFIL ΑΛΟΥΜΙΝΙΟ Α.Β.Ε. είναι η ισχυρότερη εταιρεία διέλασης στην Ελλάδα. Ιδρύθηκε το 1974 από τον Λυμπαρέτ Τ. Τζιρακιάν και τον Κρικόρ Λ. Τζιρακιάν και έκτοτε αναπτύσσεται με συνεχείς επενδύσεις σε μηχανολογικό εξοπλισμό, τεχνολογία και σε ανθρώπινο δυναμικό. Σήμερα 50 και πλέον χρόνια μετά έχει υλοποιήσει το στόχο της να γίνει μία από τις μεγαλύτερες και πιο αναγνωρισμένες εταιρείες αλουμινίου στην Ελλάδα με περισσότερους από 400 εργαζομένους. Βασικά χαρακτηριστικά της σημερινής EUROPA PROFIL είναι η σταθερότητα και η δυναμική, που πηγάζουν από την πολυετή παρουσία στην αγορά, το διαρκώς εξελισσόμενο μέγεθος, το οργανωμένο δίκτυο, τη θέση της στη συνείδηση του Έλληνα καταναλωτή αλλά και την κερδοφόρα επιχειρηματική της δραστηριότητα. Με βάση τα παραπάνω, η εταιρεία λειτουργεί σήμερα πρωταγωνιστικά στην αγορά με προσήλωση στην ποιότητα των παραγόμενων προϊόντων και των υπηρεσιών που προσφέρει στο δίκτυό της, τους συνεργάτες της και τους τελικούς χρήστες. Τα προϊόντα της EUROPA χρησιμοποιούνται σε ποικίλες εφαρμογές των κατασκευών, των ανανεώσιμων πηγών ενέργειας, της βαριάς βιομηχανίας και σε άλλους σχετικούς κλάδους, διαμορφώνοντας ένα δυναμικό κατάλογο προϊόντων για την Ελληνική και Διεθνή αγορά. Επιπλέον, η εταιρεία διακρίνεται για τη δυνατότητα της να διαμορφώνει σε μεγάλο βαθμό την τάση των τελικών προϊόντων συνδεδεμένων με υψηλές προδιαγραφές σχεδιασμού και πιστοποίησης. Για αυτό και έχει υψηλό μερίδιο αγοράς σε συστήματα αλουμινίου στην Ελληνική αγορά ενώ διαθέτει και άλλου τύπου προϊόντα όπως οι θωρακισμένες πόρτες ασφαλείας, οι βάσεις φωτοβολταϊκών πλαισίων και τα εξαρτήματα αλουμινίου.

